MYNDIR: Føroyska U17-landsliðið við dreingjum spældi fríggjadagin javnleik 0-0 ímóti Kýpros. Úrslitið hevur við sær, at Føroyar framvegis hava møguleikan at spæla seg til EM-endaspælið í summar Føroyska U17-liðið, sum byrjaði á vøllinum í málleysa javnleikinum ímóti Kýpros-Mynd: Hans Erik Danielsen Fríggjadagin spældi føroyska U17-landsliðið við dreingjum næsta dystin í innleiðandi EM-undankappingini, sum í hesum døgum verður spæld á Kýpros. Tá fáir minuttir vóru eftir at spæla, var kortini nær við, at Føroyar fóru avstað við øllum. Stefan Radosavljevic kom at standa væl fyri í brotsteiginum hjá kýptiotum, men tíverri fór skotið hjá unga tvøramanninum omanfyri málið. Í hinum dystinum í bólkinum vann Írland 1-0 á Slovakia. Vinnarin í bólkinum fer beinleiðis víðari til EM-endaspælið, og harafturat sleppa sjey teir bestu 2’ ararnir í teimum átta bólkunum, sum eru í næstu innleiðandi kappingini, eisini við til endaspælið.